אותרו פרות נגועות בשחפת | צילום: רויטרס, חדשות

בעקבות סימנים לשחפת שהתגלו בקרב פרות בעמק בית שאן, רופאים וטרינרים הזהירו היום (שישי) מפני התפרצות המחלה, והעברתה לבני אדם. על הרפת שבה אותרו הפרות הנגועות הוטל הסגר, וטרם ידוע אם בני אדם שבאו עמם במגע - נדבקו.

כל העדכונים על הבחירות - הצטרפו לטלגרם של החדשות

בקיבוץ בעמק בית שאן התגלו בימים האחרונים שלוש פרות חולבות הנגועות במחלת השחפת, האחרונה ביניהן אותרה אתמול והרפת הושמה בהסגר. זוהי לא הפעם הראשונה שהתגלו סימנים למחלה בקרב בקר ברחבי הארץ - לפני כשלושה חודשים, ארבעה בני אדם נדבקו בשחפת לאחר שבאו במגע עם עגל חולה במשחטה בצפון.

צריכת חלב לא מפוסטר עלולה להעביר את המחלה

רופאים וטרינרים מפנים אצבע מאשימה למשרד החקלאות, שהפסיק את ניטור המחלה לפני כמה שנים. הם מזהירים מהתפרצות שעלולה לסכן בקר ואת בני האדם שיבואו עימם במגע. לדבריהם, צריכה של מוצרי חלב לא מפוסטרים עלולה אף היא להעביר את המחלה.

במשרד הבריאות מסרו בתגובה כי טרם הושלמה החקירה האפידמיולוגית בעניין. "בכל מקרה, בהתאם למידע העומד לרשותנו, הסיכון לתחלואה בבני אדם נמוך ולכן לא נשקפת סכנה לבריאות הציבור", טענו במשרד. "חשוב לציין שאחריות הטיפול באירועים אלה הינה של משרד החקלאות ומשרד הבריאות הינו רק גורם מייעץ".

ממשרד החקלאות טרם נמסרה תגובה

לסיפורים הכי מעניינים והכי חמים – הצטרפו לפייסבוק שלנו